钦定古今图书集成/明伦汇编/宫闱典/第073卷 > 《皇帝册尊号贺皇太子笺》前人
## 钦定古今图书集成/明伦汇编/宫闱典/第073卷 > 《皇帝册尊号贺皇太子笺》前人

宗元惶恐言：“伏奉六月七日制，《元和圣文神武法天
应》运皇帝光受尊号，率土臣子，欢呼无际。伏惟皇太
子殿下，丽正居中，辅成昌运。削服沴孽，赞扬辉光。鸿
名允升，大庆周洽。表文武之经纬，著天道之运行。瑞
景昭临，知重轮之发辉；恩波下济，见少海之增润。某
忝守遐方，获闻盛礼。不任忭跃之至。”